《八月十八日观潮》
清代·宋实颖

头白灯明急管催，高楼晴槛倚江开。潮声夜静千帆转，断岸风回万马来。

吴越山川供醉眼，古今天地独登台。九秋萧瑟谁堪赋，滚滚词人庾信哀。

作者简介：（1621—1705）江南长洲人，字既庭，号湘尹。顺治十七年举人。康熙间，举博学鸿儒，京师人士争相求见，放归。官兴化教谕。有《玉磬山房集》等。